मीठड़ी गौशाला में किया श्रमदान
भास्कर संवाददाता | कुचामन सिटी
कुचामनकॉलेज की दोनों एनएसएस इकाइयों के शिविर के तहत शुक्रवार को मीठड़ी में विभिन्न कार्यक्रम हुए। कार्यक्रम अधिकारी डॉ. रणसिंह चौधरी ने बताया कि शिविर में स्वयंसेवकों ने सुबह मीठड़ी में ग्रामीणों के साथ योगाभ्यास किया। ग्रामीणों को योग से होने वाले लाभ के बारे में जानकारी दी। इसके बाद गांव की श्रीसतगोपाल गोशाला में श्रमदान किया। स्वयंसेविकाओं ने ग्रामीणों को स्वच्छता, कन्याभ्रूण हत्या, बालविवाह, महिला शिक्षा आदि के बारे में जागरूकता फैलाने के लिए रैली का आयोजन किया। रितु अग्रवाल ने बताया कि ‘स्वच्छता है तो जीवन है’ विषय पर पोस्टर प्रतियोगिता का आयोजन किया गया। इस मौके पर ‘शिक्षा का महत्व’ पर निबंध प्रतियोगिता में भी एनएसएस कार्यकर्ताओं ने भाग लिया।
hin_Deva kas_Deva hin_Deva